Peter Gratian Grimm

**Peter Gratian Grimm** OFM.Cap. (opprinnelig *Peter Josef Grimm*, født 28. juli 1901 i Jügesheim i Storhertugdømmet Hessen i keiserdømmet Tyskland; død 24. november 1972 i Lindenfels i Hessen i Vest-Tyskland) var en katolsk misjonsbiskop i Kina og Indonesia. Han tilhørte kapusinerordenen.
## Liv og virke

### Bakgrunn
Peter Josef Grimm var sønn av Franz Karl Grimm og hans kone Christina, født Weitz. Han gikk på barneskolen i Jügesheim til 1915. Etterpå lærte han, i likhet med faren, faget som *Portefeuiller* (tilvirker av finere lærvareprodukter). Etter en alvorlig sykdom på 1920-tallet ga han opp dette yrket for å bli misjonær.

Grimm gikk først på det biskoppelige seminar i Dieburg. Den 16. september 1924 gikk han inn i kapusinerordenen i Krefeld som broder **Gratian**. Som novise fullførte han sin videregående skoleutdanning ved klosterskolene i Zell am Harmersbach (Schwarzwald) og Bocholt. Han studerte filosofi og teologi i Münster (Westfalen).

### Prest
I Münster ble han ordinert til prest den 10. august 1930. Han feiret sin første messe i Jügesheim.

Som misjonær i kapusinernes rhinsk-westfalske ordenprovins ble Grimm sendt til Kina i 1933. I provinsen Gansu begynte han som stasjonsmisjonær og steg senere til rang som prokurator. 
### Biskop av Tianshui
Pave Pius XII utnevnte ham til biskop av Tianshui den 21. april 1949, under den kinesiske borgerkrig. Han ble ordinert til biskop av den kinesiske fransiskanerbiskopen Sylvester Philip Wang Taonan O.F.M.av Fengxiang den 25. juli 1949. Etter proklamasjonen av Folkerepublikken Kina kom misjonsarbeidet under press. I 1952 ble Grimm utvist sammen med andre misjonærer.

**Etter utvisningen:** Etter at han kom tilbake til Tyskland, bodde Grimm i kapusinerklosteret i Frankfurt am Main. Han holdt forelesninger og utførte biskoppelige hjelpetjenester fir biskopene i Mainz og i Limburg. Han konsekrerte flere kirker; *St. Mariens* (Dudenhofen), * Maria, Königin des Friedens* i Wenings og klosterkirken i Bensheim kloster.
 
**Til Indonesia:** Etter tre år, lengtet han tilbake til misjonsarbeidet i Østen. Gratian Grimms neste misjonsoppdrag tok ham, i februar 1955, til øya Nias, en del av Indonesia. På grunn av Nias' isolasjon fra Sumatra på den tiden, bestemte biskop Grimm og de andre misjonærene seg for Sibolga som misjonsbase. 
#### Apostolisk administrator av et dapostoliske prefektur Sibolga
Sammen med fem av sine tidligere misjonærer fra Kina etablerte han et apostolisk prefektur i havnebyen Sibolga, som han ledet som administrator. I løpet av 13 år firedoblet antallet katolikker der seg til rundt 50.000. Det apostoliske prefektur ble senere Sibolga bispedømme. 

Biskop Gratian Grimm deltok i Det andre Vatikankonsil (1962–1965) i Roma. 

Etter ytterligere tre år i sitt indonesiske misjonsområde, returnerte han til Vest-Tyskland i 1968 på grunn av sykdom. Han var fortsatt biskop av Tianshui; Pavestolen endret ikke dette for de biskoper som var blitt utvist fra dem - de fleste av dem vedvarte som embedsforhindrede biskoper av sine bispedømmer i Kina. 

Peter Gratian Grimm døde i Lindenfels (Odenwald) og ble gravlagt i hjembyen sin likesom en rekke andre katolske geistlige.  

En gate i Jügesheim er oppkalt etter ham.

## Litteratur
* 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Sylvester Philip Wang Taonan (1892-1949) *1942
* Biskop *Peter Gratian Grimm* (1901-1962) *1949

## Referanser